Солун (Стамен Панчев)
От тука преди векове се обади
свещенното слово на българска реч;
тоз лъч, що ни от неизвестност извади,
освети морето славянско далеч.

Кат древен пророк, що живял е в неволи,
докато със святост го Бог надари,
той български род е застрадал отколе,
докато го щастието озари.

Над родни предели свобода изгрява,
честито ще българин вече живей –
над Солун се знаме българско развява.

От тука ще блесне кат в нявгашно време,
славянството с нови лъчи ще огрей
възродений гений на нашето племе.

Стихотворения на Стамен Панчев